《江上望匡庐》
明代·梁有誉

闻道匡君宅，神踪不记年。先春灵草长，入夜圣灯燃。

漫忆千株杏，空馀五色烟。终然脱尘网，来诵绿苔篇。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。